32004R2172
L 371/26
JURNALUL OFÍCIAL AL UNIUNII EUROPENE
REGULAMENTUL (CE) NR. 2172/2004 AL COMISIEI
din 17 decembrie 2004
de modificare a Regulamentului (CE) nr. 417/2002 al Parlamentului European și al Consiliului privind accelerarea introducerii cerințelor referitoare la coca dublă sau a unor standarde de proiectare echivalente pentru petrolierele cu cocă simplă
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 417/2002 al Parlamentului European și al Consiliului din 18 februarie 2002 privind accelerarea introducerii cerințelor referitoare la coca dublă sau a unor standarde de proiectare echivalente pentru petrolierele cu cocă simplă (1), în special articolul 11,
întrucât:
(1)
Regulamentul (CE) nr. 417/2002 este întemeiat pe definițiile și standardele detaliate în anexa I la Convenția internațională pentru prevenirea poluării de către nave (denumită în continuare „Convenția Marpol”).
(2)
La 4 decembrie 2003, Comitetul pentru protecția mediului marin (CPMM) al Organizației Maritime Internaționale adoptă un număr de modificări la anexa I la Convenția Marpol. Aceste modificări intră în vigoare la 5 aprilie 2005.
(3)
Trimiterile conținute în Regulamentul (CE) nr. 417/2002 la anexa I la Convenția Marpol trebuie să fie actualizate având în vedere aceste modificări.
(4)
Măsurile prevăzute de prezentul regulament sunt în conformitate cu avizul Comitetului pentru siguranța maritimă și prevenirea poluării de către nave,
ADOPTĂ PREZENTUL REGULAMENT:
Articolul 1
Regulamentul (CE) nr. 417/2002 se modifică după cum urmează:
1.
Articolul 3 se modifică după cum urmează:
(a)
La punctul 2, trimiterea la „Rezoluția CPMM 94(46) din 27 aprilie 2001 care intră în vigoare la 1 septembrie 2002” se înlocuiește cu o trimitere la „Rezoluția CPMM 111(50) din 4 decembrie 2003 care intră în vigoare la 4 aprilie 2005”.
(b)
La punctul 7 se adaugă următoarea propoziție:
„orice petrolier de categoria 2 este prevăzut cu balast separat în amplasamente protejate (SBT/PL)”
(c)
Punctul 10 se înlocuiește cu următorul text:
„10.
«petrolier cu cocă dublă» înseamnă:
(a)
un petrolier de cel puțin 5 000 tone capacitate brută de transport care îndeplinește cerințele referitoare la coca dublă sau la standarde de proiectare echivalente din Regulamentul 13F prevăzut în anexa I la Convenția Marpol 73/78 sau îndeplinește cerințele prevăzute la alineatul (1) litera (c) din Regulamentul 13G revizuit prevăzut în anexa I la Convenția Marpol 73/78 sau
(b)
un petrolier de cel puțin 600 tone capacitate brută de transport și cel mult 5 000 tone capacitate brută de transport, echipat cu cisterne cu fund dublu sau spații amenajate în conformitate cu dispozițiile Regulamentului 13F alineatul (7) litera (a) prevăzut în anexa I la Convenția Marpol 73/78 și cisterne laterale sau spații amenajate în conformitate cu Regulamentul 13F alineatul (7) litera (a) și respectând cerința privind distanța w, astfel cum se menționează în Regulamentul 13F alineatul (7) litera (b) prevăzut în anexa I la Convenția Marpol 73/78;”
2.
La articolul 6, trimiterea la „Rezoluția CPMM 94(46) din 27 aprilie 2001” se înlocuiește cu o trimitere la „Rezoluția CPMM 94(46) din 27 aprilie 2001, astfel cum a fost modificată prin Rezoluția CPMM 99(48) din 11 octombrie 2002 și prin Rezoluția CPMM 112(50) din 4 decembrie 2003”.
3.
La articolul 11, trimiterea la „Rezoluțiile CPMM 94(46) și 95(46)” se înlocuiește cu o trimitere la „Rezoluțiile CPMM 111(50) și la Rezoluția CPMM 94(46), astfel cum a fost modificată prin Rezoluția CPMM 99(48) și prin Rezoluția CPMM 112(50).”
Articolul 2
Prezentul regulament intră în vigoare în a douăzecea zi de la data publicării sale în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 17 decembrie 2004.